CELEX: 62010TN0450
Language: sk
Date: 2010-09-24 00:00:00
Title: Vec T-450/10 P: Odvolanie podané 24. septembra 2010 : Luigi Marcuccio proti rozsudku Súdu pre verejnú službu z  9. júla 2010 vo veci F-91/09, Marcuccio/Komisia

20.11.2010   
            
            
               SK
            
            
               Úradný vestník Európskej únie
            
            
               C 317/45
            
         Odvolanie podané 24. septembra 2010: Luigi Marcuccio proti rozsudku Súdu pre verejnú službu z 9. júla 2010 vo veci F-91/09, Marcuccio/Komisia
   (Vec T-450/10 P)
   ()
   2010/C 317/80
   Jazyk konania: taliančina
   
      Účastníci konania
   
   
      Odvolateľ: Luigi Marcuccio (Tricase, Taliansko) (v zastúpení: G. Cipressa, avvocato)
   
      Ďalší účastník konania: Európska komisia
   
      Návrhy odvolateľa
   
   
               —
            
            
               v každom prípade zrušiť v celom rozsahu a bez výnimiek napadnuté uznesenie,
            
         
               —
            
            
               vyhlásiť, že žaloba na prvom stupni, vo vzťahu ku ktorej sa podáva odvolanie, bola v celom rozsahu prípustná,
            
         
               —
            
            
               vyhovieť v celom rozsahu a bez akýchkoľvek výnimiek návrhom žalobcu uvedených v prvostupňovom konaní,
            
         
               —
            
            
               uložiť Komisii povinnosť nahradiť žalobcovi všetky trovy, platby a poplatky, ktoré vynaložil v súvislosti s prvostupňovým konaním a v tomto odvolacom konaní,
            
         
               —
            
            
               subsidiárne vrátiť vec Súdu pre verejnú službu v inom rozhodovacom zložení na ďalšie konanie.
            
         
      Odvolacie dôvody a hlavné tvrdenia
   
   Toto odvolanie je podané proti uzneseniu Súdu pre verejnú službu (SVS) z 9. júla 2010. Toto uznesenie zamietlo ako čiastočne zjavne neprípustnú a čiastočne nedôvodnú žalobu, ktorá predovšetkým požadovala náhradu škody, ktorá bola údajne spôsobená odvolateľovi na základe žiadosti, ktorá mu bola zaslaná, aby sa podrobil určitým lekárskym prehliadkam nevyhnutným na účely posúdenia jeho invalidity.
   Na podporu svojich návrhov odvolateľ uvádza, že v napadnutom uznesení nie sú uvedené nijaké dôvody na podporu zistení týkajúcich sa neprípustnosti návrhu na náhradu škody.
   Odvolateľ tiež poukazuje na nesprávny výklad a nesprávne uplatnenie článku 270 ZFEÚ, článku 90 Služobného poriadku úradníkov Európskej únie, zásad právnej istoty, práva na súdnu ochranu, hierarchie právnych prameňov, delenia právomoci a zásady podriadenosti súdu zákonom.